Ir-Regolament tal-Kummissjoni (KEE) Nru 2145/92
tad-29 ta’ Lulju 1992
li jerġa’ jiddefenixxi mill-ġdid iż-żoni ta’ destinazzjoni għal rifużjonijiet ta’ mposti ta’ esportazzjoni u ċerti liċenzi ta’ esportazzjoni għaċ-ċereali u r-ross
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jwaqqaf il-Komunità Ekonomika Ewropea,
Wara li kunsidrat ir-Regolament tal-Kunsill (KEE) Nru 2727/75 tad-29 ta’ Ottubru 1975 fuq l-organizzazzjoni komuni tas-suq taċ-ċereali [1], kif emendat l-aħħar bir-Regolament (KEE) Nru 1738/92 [2], u b’mod partikulari l-Artikolu 16(6) tiegħu,
Wara li kunsidrat ir-Regolament tal-Kunsill (KEE) Nru 1418/76 tal-21 ta’ Ġunju 1976 fuq l-organizzazzjoni komuni tas-suq tar-ross [3], kif emendat bir-Regolament (KEE) Nru 674/92 [4], u b’mod partikukari l-Artikolu 17(6) tiegħu,
Billi r-Regalemnt tal-Kummissjoni (KEE) Nru 1124/77 [5], kif emendat l-aħħar bir-Regolament (KEE) Nru 3049/89 [6] li jistabilixxi ż-żoni ta’ destinazzjoni bil-għan li jistabbilixxi r-rifużjoni ta’ esportazzjoni u imposti għal ċereali u ross;
Billi l-bidliet ekonomiċi fil-Blokk tal-Lvant, jiġifieri x-xoljiment ta’ l-Unjoni Sovjetika u l-Jugoslavja f’pajjiżi indipendenti, jeħtieġu aġġornar fiż-żoni ta’ destinazzjoni kif stipulati fl-Anness tar-Regolament (KEE) Nru 1124/77; billi f’dak l-Anness l-Unjoni Sovjetika u l-Jugoslavja għandhom jitbiddlu mal-pajjiżi li ħarġu minnhom; billi l-opportunità għandha tittieħed ukoll biex terġa’ tiġbor il-pajjiżi f’żoni I, II, III u VIII;
Billi għaċ-kjarezza r-Regolament (KEE) Nru 1124/77 għandu jitħassar u d-disposizzjopnijiet tiegħu għandhom jittieħdu fir-Regolament preżenti;
Billi l-miżuri li hemm dispożizzjoni għalihom f’dan ir-Regolament huma skond il-fehma tal-Kumitat tal-Ġestjoni għaċ-Ċereali,
ADOTTAT DAN IR-REGOLAMENT:
Artikolu 1
Iż-żoni ta’ destinazzjoni li għandhom jintużaw għall-għan biex jitwaqqfu rifużjonijiet ta’esportazzjoni ddifferenzijati u imposti ta’ prodotti elenkati taħt (a), (b) u (ċ) fl-Artikolu 1 tar-Regolament ta’ l- (KEE) Nru 2727/75 u taħt (a) u (b) fl-Artikolu 1 tar-Regolament ta’ l- (KEE) Nru 1418/76 huma stipulati fl-Anness għal dan ir-Regolament.
Ir-Regoalment (KEE) Nru 1124/77 huwa b’dan imħassar.
Artikolu 2
Dan ir-Regolament għandu jidħol fis-seħħ fis-seba’ jum wara li jiġi ppubblikat fil-Ġurnal Uffiċjali tal-Komunitajiet Ewropej.
Għandu japplika mill-1 ta’ Awissu 1992.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-29 Lulju 1992.